Referat styremøte i Strand Idrettsråd

Torsdag 09.03.23 kl. 2000.

Tilstede: Kjell Vidar Hanto, Brit Elin Hoel-Skartveit, Ole Næss, Liv Judith Helle og Magnus Heskje. Rune Harestad stilte for Staal for å informere vedr søknad på midler til Jørpeland stadion.

Referat ført av Brit Elin Hoel-Skartveit

Saker

1. Gjennomgang protokoll fra Styremøte 08.11.22 (Viser til tidl utsendelse og svarfrist for merknad)

*Vedtak: Godkjent.*

1. Forberede årsmøte 2023

*Vedtak:*

*Magnus Heskje tar ansvar for å klare årsmelding, regnskap, og innkalling til alle idrettslagene i kommunen.*

*Valgkomitéen blir bedt om å lage en innstilling til styre. Kjell Vidar Hanto tar kontakt med dem.*

*Dato for årsmøte: 09.05.2023, kl 18.00 i Loungen på Flerbrukshallen*

1. Behandle søknad til Strand kommune om tildeling av midler til ny tribune - søker Staal IL

*Staal søker om 2 mill. av estimert 7.8 mill kr (under ¼) til finansiering av nytt servicebygg og tak over tribunen på Jørpeland stadion. Rogaland fylkeskommune har allerede bidratt med 500 000kr og lokalt næringsliv har også bidratt noe.*

*Vedtak: Idrettsrådet er positive til at Strand kommune bidrar i tråd med Staal sin søknad.*

4.  Gjennomgå samarbeidsavtale Strand idrettsråd / Strand kommune

*Vedtak: er gjennomgått av Idrettsrådet, som ønsker å få inn pkt 7, vedrørende momskompensasjon.*

5.  Momskompensasjon - søknad.

*Idrettsrådet kan søke om momskompensasjon for midler som kommunen deler ut via Idrettsrådet. Dette vil gi midler i Idrettsrådets kasse som vil komme Idrettsrådets virksomhet til gode.*

*Vedtak: Vi skal få rutine på å søke om momskompensasjon – Magnus Heskje tar ansvar for søknad dette halvåret.*

6. Hva som ellers kan gi tilskudd for drift at idrettsrådet er deltagelse på:

-Idrettstinget

-Idrettskonferansen

* 4 stk Riksnytt
* I tillegg er det mulig å få et beløp for å være soneleder, samt ha styremedlemmer under 30 år (ungdom). Det er ikke krav til at leder er til stede - en fra idrettsrådet (fordele oppgavene) Ved oppdatering av Sportsadmin (Styret og kontaktinfo - samt legge ut årsmøtepapirer) - så overføres pengene automatisk.

*Vedtak: Kjell Vidar Hanto sender ut til medlemmene i Idrettsrådet når invitasjoner/innkallinger kommer. Medlemmene er positive til å stille så langt de har mulighet.*

7. evt:

I - Idrettsrådet har midler til Folkepulsen på konto (60 000kr): Nordmarka Pistolklubb og Preikestolen Pistolklubb har søkt om midler til å utvikle standplass for bevegelseshemmede. Klubber i kommunen er blitt oppfordret til å søke på Folkepulsen-midlene Idrettsrådet har til disposisjon, men ingen andre søknader har kommet inn.

*Vedtak: Nordmarka Pistolklubb og Preikestolen Pistolklubb tildeles 30 000kr hver til utvikling av standplass for bevegelseshemmede, med krav om at midlene brukes i samsvar med krav for Folkepulsen-midler.*

II – til orientering fra styret for Flerbrukshallen: Flerbrukshallen skal få vaktmester tilstede to ettermiddager/kvelder i uka fra etter påske. Det skal samtidig være trivselsvakter fra idrettslagene. Hvis dette fungerer er ønsket å utvide til fem ettermiddager/kvelder i uka, samt å få til tilsvarende på Superparken på Tau.

Treningsrommet (ved siden av kampsporthallen) skal være disponibelt for opptrening og rehabiliteringstrening for brukerne av hallen. Idrettslagene kan bidra med utstyr til rommet.

Det er et digitalt booking-system for kommunens idrettsanlegg på trappene (Book-it).

III – det planlegges ei frivillighetsmesse i Flerbrukshallen i slutten av august 2023, med diverse organisasjoner og lag, for å vise fram alt det Strand har å by på av aktiviteter.

Neste møte: tirsdag 04.04.2023 kl 20.00, med evt Teams-oppmøte for de som ikke har mulighet til å stille fysisk.